Държавен вестник, бр. 106, 2025 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  106
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно 
равнище 
за 
придобиване 
на 
степен 
на 
професионална 
квалификация съгласно Закона за професионалното образование и обучение 
За придобиване на трета степен на професионална квалификация по професията „Корабни 
електрически системи“ от Списъка на професиите за професионално образование и обучение 
(СППОО), утвърден от министъра на образованието и науката със Заповед № РД09-2230 от 
09.08.2024 г., изискванията за входящото минимално образователно равнище към кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословно състояние на кандидата 
Удостоверява се с медицински документ, доказващ, че професията, по която желае да се 
обучава, не му е противопоказна. 
При навършване на 16 години преди започване на плавателна практика здравословното 
състояние на кандидата се удостоверява при изискване от корабособственика от лечебно 
заведение или център съгласно Международната конвенция за вахтената служба и нормите за 
подготовка и освидетелстване на моряците, 1978 г., съставена в Лондон на 7 юли 1978 г. (обн., 
ДВ, бр. 31 от 2005 г.), утвърдена с Решение № 192 на Бюрото на Министерския съвет от 1981 г. 
и чл. 7 от Наредба № Н-11 от 2014 г. за определяне на изискванията за здравословна годност на 
морските лица в Република България (ДВ, бр. 41 от 2014 г.). 
 
2. 
Описание на професията 
Лицата, придобили трета степен на професионална квалификация по професията 
„Корабни електрически системи“, могат самостоятелно да изграждат, експлоатират, поддържат 
и ремонтират електрически системи и съоръжения на борда на плавателни съдове. Те 
извършват монтаж и демонтаж на електрооборудване, инсталират и свързват захранващи и 
управляващи вериги, контролират състоянието на генератори, двигатели, трансформатори, 
табла и автоматика, използвани за управление на различни корабни процеси. 
Изпълнителите анализират електрически схеми, извършват електроизмервания и 
диагностика на отклонения в параметрите, локализират повреди и прилагат технически методи 
за отстраняването им. Прилагат процедури за свързване, заземяване, настройка и 
синхронизация на генератори и преобразуватели. Работят с релейна защита, аварийно 
захранване, корабни осветителни системи и електронно управлявани навигационни и 
комуникационни 
съоръжения. 
Използват 
специализирана 
измервателна 
апаратура, 
програмируеми контролери, термовизионни и диагностични средства за наблюдение на 
електросъстоянието на борда. 
Изпълнителите участват в монтаж, свързване и поддръжка на системи, използващи 
възобновяема енергия на борда на плавателните съдове, с оглед на зададената обвързваща цел 
на Европейския съюз за общия дял на енергия от възобновяеми източници в брутното крайно 
потребление на енергия през 2030 г., съгласно Директива (ЕС) 2018/2001 на Европейския 
парламент и на Съвета от 11 декември 2018 г. за насърчаване използването на енергия от 
възобновяеми източници (ОВ, L 328, 21 декември 2018 г.), с нейните последващи изменения и 
допълнения. Това включва системи, използващи течни горива от биомаса, термопомпи, 
повърхностни геотермални инсталации и съоръжения за слънчева фотоволтаична и слънчева 
топлинна енергия, включително съхранение на енергия и точки за презареждане. Те гарантират